**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL DIANOS VARKALIENĖS SKYRIMO Į KlAIPĖDOS LOPŠELIO-DARŽELIO „RADASTĖLĖ“ DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2018 m. rugsėjo 10 d. įvyko konkursas Klaipėdos lopšelio-darželio „Radastėlė“ direktoriaus pareigoms užimti. Šiuo sprendimo projektu prašome skirti konkursą laimėjusį asmenį Dianą Varkalienę į Klaipėdos lopšelio-darželio „Radastėlė“ direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas 2018 m. spalio 17 d. gavus konkurso laimėjusios Dianos Varkalienės prašymą skirti nuo 2018 m. lapkričio 2 d. Klaipėdos lopšelio-darželio „Radastėlė“ direktore, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas 5 metams atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2018 m. rugsėjo 10 d. vykusiame konkurse į Klaipėdos lopšelio-darželio „Radastėlė“ direktoriaus pareigas dalyvavo vienintelė pretendentė Diana Varkalienė, iš galimos maksimalios (5 balų) komisijos narių skiriamos konkursinio balo dalies surinko 3,77 balo, pretendento kompetencijų vertinimo ataskaitos balų vidurkis – 4,2 balai. Iš viso Diana Varkalienė surinko 7,97 balo, ir paskelbta laimėjusia konkursą.

**3. Kokių rezultatų laukiama.**

Bus paskirtas Klaipėdos lopšelio-darželio „Radastėlė“ vadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau Darbo apmokėjimo įstatymas) ir Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2- 196 (toliau Aprašas).

Vadovaujantis Darbo apmokėjimo įstatymo 8 straipsnio 2 dalimi, mokyklų vadovų, jų pavaduotojų ugdymui pareiginės algos pastovioji dalis nustatoma pagal Darbo apmokėjimo įstatymo 5 priedo VIII skyrių, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą. Vadovaujantis Aprašo 10. punktu, švietimo įstaigų vadovų pareiginės algos pastoviosios dalies koeficiento dydis nustatomas pagal Darbo apmokėjimo įstatymo 5 priede nustatytas koeficientų ribas Savivaldybės mero potvarkiu, švietimo įstaigos vadovui teikiant motyvuotą prašymą bei atsižvelgiant į Švietimo skyriaus pateiktą išvadą dėl prašymo pagrįstumo, atsižvelgiant į mokykloje ugdomų mokinių skaičių, pedagoginio darbo stažą (pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina Lietuvos Respublikos švietimo ir mokslo ministras), vadovavimo tai švietimo įstaigai darbo stažą, vadovavimą švietimo įstaigai su specialiosios mokyklos ar specialiojo ugdymo grupės paskirtimi, įgyvendinamų ugdymo programų skaičių (priedas).

Klaipėdos lopšelyje-darželyje „Radastėlė“ ugdomų mokinių skaičius yra 169, Diana Varkalienė turi daugiau kaip 15metų pedagoginio darbo stažą, vadovavimo tai švietimo įstaigai darbo stažo neturi, Klaipėdos lopšelis-darželis „Radastėlė“ nėra švietimo įstaiga su specialiosios mokyklos ar specialiojo ugdymo grupės paskirtimi, įgyvendinamų ugdymo programų (pradinio, pagrindinio, vidurinio) neturi, todėl, vadovaujantis Aprašo priedu, pareiginės algos pastoviosios dalies koeficiento dydis 9.92 pareiginės algos baziniais dydžiais (toliau – BD).

**6. Lėšų poreikis sprendimo įgyvendinimui.**

Nuo 2018 m. lapkričio 2 d. būtų taikomas pareiginės algos pastoviosios dalies koeficientas 9,92 pareiginės algos baziniais dydžiais.

Metinis įstaigos vadovo darbo užmokesčio fondas sudarytų 15773 Eur (su socialinio draudimo įmokomis – 20580 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. Klaipėdos miesto savivaldybės mero 2018 m. rugsėjo 10 d. potvarkio Nr. M-53 „Dėl Klaipėdos lopšelio-darželio „Radastėlė“ direktoriaus pareigoms eiti atrankos komisijos sudarymo“ kopija**,** 1 lapas.
2. Pretendentų į Klaipėdos lopšelio-darželio „Radastėlė“ direktoriaus pareigas konkurso 2018m.rugsėjo 10 d. protokolo Nr. ADM-581 išrašas, 1 lapas.
3. 2018 m. spalio 17 d. Dianos Varkalienės prašymo priimti į darbą kopija, 1 lapas.
4. Teisės aktų išrašas, 4 lapai.

Personalo skyriaus vedėja Inga Gelžinytė-Litinskienė